
Mål
Kurset er et videregående kurs i skatte- og avgiftsrett. Med basis i norsk skatte- og avgiftslovgivning skal kurset forberede studentene til revisoreksamen i skatterett.

Forkunnskaper

Kurset bygger på BØA1002 Finansregnskap og BØA 2010 Skatterett.

Undervisningsform
Ved semesterstart benyttes de første forelesningstimene (ca 10 timer) til repetisjonskurs, som bygger på pensum fra BØA 2010. For øvrig forutsettes det at studentene på egen hånd repeterer og forbedrer kunnskapene fra kurset BØA 2010. Eget arbeid med oppgaveløsning er normalt av stor betydning for oppnåelse av god karakter. Undervisningsomfanget (forelesningene) i dette kurset tilsvarer ca. 5 studiepoeng (Ca. 30 timer forelesning i tillegg til det innledende repetisjonskurset), og dekker kun et utvalg av problemstillinger som kan bli gitt til eksamen. I forelesningene gjennomgås utvalgte regler og det blir vist eksempler på hvordan reglene anvendes på skatte- og avgiftsrettslige problemstillinger, herunder hvordan man beregner og viser de økonomiske konsekvensene av korrekt regelanvendelse.

Vurdering

Individuell skriftlig eksamen på 6 timer. Karakterer A-F. For å oppfylle kravene til bestått revisoreksamen kreves karakteren C eller bedre. Hjelpemidler: Godkjent kalkulator, særtrykk av lover, lovsamling og skattelovsamling.

Studiepoengsreduksjon: På grunn av faglig overlapping vil man få 15 studiepoeng reduksjon i BØA2010 Skatterett ved bestått eksamen i BØA3045 Skatterett revisjon.

Emneoversikt
I forelesningene på revisjonsstudiet blir det lagt vekt på følgende emner:

· Merverdiavgift når det er virksomhet både innenfor og utenfor avgiftsområdet

· Personinntekt i enkeltpersonforetak

· Skattereglene for aksjonærer og aksjeselskaper (skattefri omdanning fra enkeltpersonforetak, tingsinnskudd, utdelinger, gevinstbeskatning av aksjer og likvidasjon av selskap)

· Beskatning av selskapsdeltakere i ANS/DA og KS

· Virksomhetsoverdragelser

· Generasjonsskifte og arveavgift, samt realisasjon av objekter mottatt som gave eller arv

Pensumlitteratur

Til eksamen prøves kandidatene i anvendelse av gjeldende skatte- og avgiftsrett på eksamenstidspunktet. Dette innebærer at man må ha oversikt over, forstå og kunne anvende lov- og forskriftsbestemmelser. De viktigste lovene er skatteloven, merverdiavgiftsloven og arveavgiftsloven. Studentene må derfor benytte rettskilder, skatte- og avgiftslitteratur og gjennomføre nødvendig oppgavetrening, slik at det oppnås et nødvendig ferdighetsnivå for å avlegge revisoreksamen i skatterett. Som primær litteratur anbefales følgende:

Gjems-Onstad, Ole (red.)  Skattelovsamlingen . Oslo, Gyldendal Akademisk. Siste utgave. ELLER
Jarøy skattelovsamling Porsgrunn, Jacob Jarøy Forlag. Siste utgave.

Torgrimsen, Bjørn  Oppgavesamling i skatterett: revisoreksamen. Oslo, Cappelen akademisk. Siste utgave.
Kristoffersen, Trond  Kompendium i merverdiavgift – oppgaver med løsningsforslag. Bergen, Fagbokforlaget. Siste utgave.
Refsland, Thor  Lærebok i merverdiavgift: innføring i merverdiavgiften. Oslo, Skattebetalerforeningen. Siste utgave.


ELLER 
Gjems-Onstad, Ole. Merverdiavgift - en innføring, Oslo, Gyldendal. Siste utgave.
Utvalgte avsnitt fra Arveavgiftshåndboken - Artikkelsamling fra Skatteetaten. Skattedirektoratet. (lastes ned fra www.skatteetaten.no)

Brudvik, Arthur J. Skatterett for næringsdrivende. Siste utgave. Oslo, Cappelen akademisk. 
ELLER 
Lignings-ABC 2007.  Oslo, Skattedirektoratet. Siste utgave. (Finnes også på www.skatteetaten.no) i kombinasjon med pensum fra BØA 2010 (Fallans bok).
Evt. utdelt materiale. 

(Forbehold om endringer. Endelig liste med primærlitteratur utdeles ved semesterstart.)

Anbefalt støttelitteratur
På skatteetatens internettsider (www.skatteetaten.no) finnes skatteetatens publikasjoner, herunder, Lignings – ABC, Avgiftshåndboken og artikkelsamlingen Arveavgiftshåndboken. (Avgiftshåndboken og Lignings-ABC kan også kjøpes i bokhandelen i bokform). På www.skatteetaten.no publiseres også artikler, og bindende forhåndsuttalelser som viser hvordan visse bestemmelser skal forstås og anvendes. Andre nyttige hjelpemidler for tilegnelse av kunnskap innen skatte- og avgiftsrett:

Gjems-Onstad, Ole og Tor S. Kildal. MVA-kommentaren. Siste utgave.
             Oslo, Gyldendal Akademisk. 

Fallan, Lars (2008) Innføring i skatterett 2008-2009 : for økonomisk-administrative

Høgskolestudier.  Siste utgave. Oslo, Gyldendal Akademisk. (Pensum BØA 2010)

Arveavgiftshåndboken - Artikkelsamling fra Skatteetaten. Skattedirektoratet. (lastes ned fra www.skatteetaten.no)

Zimmer, Frederik  Lærebok i skatterett. Siste utgave. Oslo, Universitetsforlaget.

Lovforarbeider (se NOU og Ot.prp på Finansdepartementets sider på www.regjeringen.no)

